Úradný vestník L 175 , 03/07/1997 S. 0006 - 0007



Nariadenie Komisie (ES) č. 1278/97 z 2. júla 1997, ktorým sa mení a dopĺňa nariadenie (ES) č. 577/97, ktorým sa stanovujú niektoré podrobné pravidlá uplatňovania nariadenia Rady (ES) č. 2991/94, ktorým sa stanovujú normy pre roztierateľné tuky a nariadenia Rady (EHS) č. 1898/87 o ochrane označení používaných pri predaji mlieka a mliečnych výrobkov (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2991/94 z 5. decembra 1994, ktorým sa ustanovujú normy pre roztierateľné tuky [1], najmä jeho článok 8, so zreteľom na nariadenie Rady (EHS) č. 1898/87 z 2. júla 1987 o ochrane označení používaných pri predaji mlieka a mliečnych výrobkov [2], naposledy zmenené a doplnené Aktom o pristúpení Rakúska, Fínska a Švédska, a najmä jeho článok 4 (2), keďže článok 2 (1) nariadenia Komisie (ES) č. 577/97 z 1. apríla 1997, ktorým sa ustanovujú niektoré podrobné pravidlá pre uplatňovanie nariadenia Rady (ES) č. 2991/94, ktorým sa ustanovujú normy pre roztierateľné tuky, a nariadenia Rady (EHS) č. 1898/87 o ochrane označení používaných pri predaji mlieka a mliečnych výrobkov [3], ustanovuje pravidlá pre uvádzanie obsahu tuku v roztierateľných tukoch; keďže bola stanovená výnimka v článku 2 (2) nariadenia Rady (ES) č. 577/97 na zabezpečenie náležitého manažmentu trhu s maslom; keďže toto ustanovenie do určitej miery umožňuje označovanie výrobku zo strany výrobcu; keďže je preto vhodné uplatniť tú istú výnimku na margarín a zmes; keďže z druhého pododseku článku 2 (2) nariadenia (ES) č. 2991/94 vyplýva, že odbytové označenia v prílohe k tomuto nariadeniu majú byť vyhradené pre výrobky, ktoré spĺňajú kritériá v ňom stanovené; keďže v dôsledku toho a tak, ako je stanovené v nariadení (ES) č. 577/97, obchodné značky využívajúce také označenia sa môžu naďalej používať iba pre výrobky, ktoré spĺňajú také kritériá; keďže navyše na účel nariadenia (EHS) č. 1898/87, používanie odbytového označenia "maslo" je vyhradené výlučne pre mliečne výrobky; keďže po pristúpení troch nových členov 1. januára 1995 nebolo urobené žiadne opatrenie v nariadeniach (EHS) č. 1898/87 a (ES) č. 2991/94 na akékoľvek prechodné obdobie pre obchodné značky obsahujúce vyhradené odbytové označenie "maslo" a používané pre výrobky, ktoré nespĺňajú ustanovené kritériá; keďže so zreteľom na veľké ekonomické úsilie týkajúce sa prispôsobenia je táto situácia škodlivá pre výrobcov, ktorí vlastnia také registrované obchodné značky; keďže by sa preto malo odteraz urobiť opatrenie na prechodné obdobie, aby sa mohli prispôsobiť novej situácii; keďže sa to týka iba registrovaných obchodných značiek, ktoré používajú odbytové označenie "maslo"; keďže príslušné riadiace výbory nedodali stanoviská v lehotách stanovených ich predsedami, PRIJALA TOTO NARIADENIE: Článok 1 Nariadenie (ES) č. 577/97 sa týmto mení a dopĺňa takto: 1. v článku 2 (2) sa pojem "výrobky uvedené v časti A (1) prílohy" nahrádza pojmom "výrobky uvedené v častiach A (1), B (1) a C (1) prílohy"; 2. vkladá sa tento článok 5a "Článok 5a Ak sa obchodná značka registrovaná v Rakúsku, Fínsku alebo Švédsku pred 1. januárom 1995 a používajúca odbytové označenie "maslo" uvedené v časti A (1) prílohy nariadenia (ES) č. 2991/94 uplatňovala pred týmto dátumom na výrobky, ktoré sa nezhodovali s časťou A (1) prílohy, môže sa naďalej uplatňovať na také výrobky počas prechodného obdobia 10 rokov od uvedeného dátumu." Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 2. júla 1997 Za Komisiu Franz Fischler člen Komisie [1] Ú. v. ES L 316, 9.12.1994, s. 2. [2] Ú. v. ES L 182, 3.7.1987, s. 36. [3] Ú. v. ES L 87, 2.4.1997, s. 3. --------------------------------------------------